Dushanbe–Toshkent yo'lovchi poezdlari harakati tiklanadi

Dushanbe–Toshkent yo'lovchi poezdlari harakati 30 yillik tanaffusdan so'ng tiklanadi. Bu haqda “Khovar” xabar berdi.
Ma'lum qilinishicha, yo'lovchi poezdining harakati 2022 yil 20 iyundan tiklanadi. Harakat 90-yillar boshida to'xtatilgan. Poezd haftada bir marta 916 kilometr yo'nalishda harakatlanadi.
U 10 ta vagondan iborat: bitta yotoq, to'rtta kupe, ovqatlanish vagoni va to'rtta rezervlangan o'rindiqli vagon. Yo'lovchilar Dushanbedan Toshkentga 21 soat ichida yetib olishi mumkin.
Avvalroq Turkmaniston O'zbekistondan tranzit yuklarini tashishga ruxsat bergandi. Shuningdek, O'zbekistonliklarning Rossiyaga temiryo'l orqali kirishiga qo'yilgan cheklov bekor qilingandi.